Citroën DS

Pa veyer os peixes cartilachinosos que popularment se diz «tiburons», se veiga Selachimorpha.

O Citroën DS (pensau pa que en francés se pronunciás déesse [de'ɜz], ixo ye, «diosa» Citroën DS, una diosa que cumple 60 años, consultau o 7 de noviembre de 2023.), anque en Espanya se lo conoixeba popularment con a embotada de Citroën Tiburón por a forma que teneba, Martínez de Pisón, Ignacio (2006). Carreteras secundarias. Anagrama.ISBN 978-8433-966-68-1 ye un auto de turismo d'o segmento E que o fabricant francés Citroën fizo dende 1955 dica 1975, con motor de gasolina de cuatro cilindros en linia y posición lonchitudinal, Citroën DS. El Tiburón. Historia y ficha técnica, consultada o 8 de noviembre de 2023. tracción debantera y transmisión manual de cuatro velocidaz.

O vehíclo lo disenyó Flaminio Bertoni y se fizo famoso a escape tanto por o suyo disenyo vanguardista como por a incorporación de tecnolochías innovaderas como a suspensión hidroneumatica, a dirección asistida y frens de disco en as cuatro ruedas (cosa poco común a par d'alavez), y os discos de l'eixe debantero que yeran en a salida d'o diferencial y no pas en as ruedas como ye habitual. Posteriorment, en 1968, Robert Opron retocó lo disenyo de Bertoni y i anyadió os caracteristicos faros direccionals encastaus en a carrocería d'a segunda cheneración.

En os 20 anyos de producción, o «Tiburón» vendió arredol d'1,5 millons d'unidaz. O Citroën DS quedaría en a tercera posición en o concurso "Automóbil d'o Sieglo" (Car of The Century) d'os autos mas influyents d'o sieglo XX. Tamién estaría reconoixiu como l'auto mas bello de toz os tiempos por a revista «Classic & Sports Car». 1955 Citroen DS - The  Most Beautiful Car of All Time, consultau o 7 de noviembre de 2023.

O president d'a Republica Francesa Charles De Gaulle sufrió un atentau entre que viachaba en un d'istos autos, o 22 d'agosto de 1962, cerca de París, cuan un comando de l'autodenominada Organisation Armée Secrète (OAS) ubrió fuego 187 veces contra o vehíclo  El auto que le salvó la vida al presidente de Francia Charles De Gaulle, consultau o 7 de noviembre de 2023. d'entre as cuals lo menos 14 balas impactoron contra la carrocería. A primer consecuencia fue que a rafaga reventó una d'as ruedas d'o Citroën DS, pero gracias a o sistema de suspensión hidroneumatica l'auto pudo continar en circulación con as tres que le'n quedaba y o president y su muller en saldría ilesos, de l'atentau.

 Imáchens 

 Se veiga tamién 
 Suspensión hidroneumatica.
 Citroën 2CV.
 Citroën GS.
 Citroën CX.

 Referencias 

Categoría:Autos d'o segmento E
DS, Citroën